Što je toj, gospođe, reci mi za rados
Što je toj, gospođe, reci mi za rados,
   iz kola da pođe gizdava tva mlados?
jere se začudih velmi ja vidiv toj,
   ter rekoh i sudih, nova je stvar ovoj;
zašto tvoj odkoli znam ures i mlados,
   vazda bi u koli vesel'je i rados.
Molim se togaj rad da mi se umoliš,
   ter da mi rečeš sad jeda se što boliš.
Velmi se zašto sve ljuveno rascvili
   koji čas ličce tve s tancom se razdili,
na kom se zove svak, ružice, bez tebe
   jakino gdi cvitak prid mrazom ozebe.
Dilj toga poziram svuda ja po tanci
   koga ću da spivam u mojoj pjesanci,
odkole tebe nî u tanci s ljepotom
   kojoj sam sve me dni daroval [s] životom.

Hrvatsko 16. stoljeće